b'\n_START_ARTICLE_\nAJAX\n_START_SECTION_\nAJAX puslapi\xc5\xb3 ypatumai\n_START_PARAGRAPH_\nTradicini\xc5\xb3 svetaini\xc5\xb3 interaktyvumas kuriamas kaskart kreipiantis \xc4\xaf server\xc4\xaf. Pavyzd\xc5\xbeiui, u\xc5\xbepild\xc5\xbeius anket\xc4\x85 (ar form\xc4\x85), kreipiamasi \xc4\xaf server\xc4\xaf ir u\xc5\xbekraunamas naujas puslapis. Tokiu b\xc5\xabdu bereikalingai i\xc5\xa1\xc5\xa1vaistomi resursai, nes didel\xc4\x97 dalis informacijos nepakinta ir siun\xc4\x8diama kaskart i\xc5\xa1 naujo. Taip pat tokiu b\xc5\xabdu ne\xc4\xafmanoma pasiekti tokio interaktyvumo, kok\xc4\xaf gali suteikti ne internetin\xc4\x97s aplikacijos._NEWLINE_AJAX svetain\xc4\x97s gali si\xc5\xb3sti u\xc5\xbeklausas serveriui, gauti atsakym\xc4\x85 tam tikra apsibr\xc4\x97\xc5\xbeta forma (SOAP ar kita XML paremta), bei naudojant JavaScript programavim\xc4\x85 atnaujinti tik reikiam\xc4\x85 puslapio dal\xc4\xaf. Tokiu b\xc5\xabdu sutaupomi tinklo resursai, nes \xc5\xbeymiai suma\xc5\xbeinami duomen\xc5\xb3 srautai. Taip pat taupomi ir serverio procesoriaus resursai, nes dalis logikos perkeliama klientui.\n_START_SECTION_\nPrivalumai bei tr\xc5\xabkumai\n_START_PARAGRAPH_\nKaip ir DHTML svetain\xc4\x97ms, AJAX svetain\xc4\x97ms reikia \xc5\xbeymiai daugiau testavimo, nes kiekviena nar\xc5\xa1ykl\xc4\x97 gali elgtis \xc5\xa1iek tiek skirtingai. Ta\xc4\x8diau naudojant \xc5\xa1i\xc4\x85 technologij\xc4\x85 paspartinamas interaktyvumas. Naudojant AJAX, padaug\xc4\x97ja mikro - u\xc5\xbeklaus\xc5\xb3 \xc4\xaf server\xc4\xaf, tai neapgalvotai naudojant gali sul\xc4\x97tinti bendravim\xc4\x85 tarp kliento ir serverio._NEWLINE_Kartais sunku ar net ne\xc4\xafmanoma AJAX svetaini\xc5\xb3 pritaikyti nepalaikomoms nar\xc5\xa1ykl\xc4\x97ms, taip pat sud\xc4\x97tinga pritaikyti svetaines standartams, kurie atsi\xc5\xbevelgia \xc4\xaf \xc5\xbemones su negalia.'